Diari Oficial de la Generalitat Valenciana


Sumari del DOGV 4859, del 08-10-2004 (2004/9830)

Rotlle d'apel·lació número 73/2004. Cèdula de notificació.
----------------------------------------------------------

### Dades del document

Número de DOGV
:   4859

Data del DOGV
:   08-10-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/9830


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 73/2004. Cèdula de notificació. [2004/F9830]
  
Román Rodríguez de Albaladejo, secretari judicial de la Secció Novena de l'Audiència Provincial de València, per mitjà del present edicte, faig saber:
  
Que en virtut del que s'ha acordat per resolució del dia de la data, dictada en el rotlle d'apel·lació número 73/2004, que prové del juí de menor quantia 30/2000, del Jutjat de Primera Instància de València número 6, s'ha acordat notificar a l'apel·lat que es dirà al final, la sentència dictada en el rotlle esmentat, que té l'encapçalament i la decisió següents:
  
Encapçalament
  
Sentència número 479/2004
  
València, 14 de juliol de 2004
  
Magistrats: Gonzalo Caruana Font de Mora, María Antonia Gaitón Redondo i Purificación Martorell Zulueta.
  
La Secció Novena de l'Audiència Provincial de València, sent-ne ponent el magistrat Gonzalo Caruana Font de Mora, ha vist el present rotlle d'apel·lació número 73/2004, que prové de les actuacions del juí de menor quantia 30/2000, promogudes davant del Jutjat de Primera Instància de València número 6, entre les parts, d'una, com a demandant apel·lant, Luis Ramón Valls Verdejo, i de l'altra, com a demandada apel·lada, Manuel Serrano Cirujeda; Josefina Belenguer Burguete; José Manuel Navarrete Villalta; Cristina Caridad Santamaría Campos; Cia. Rufino Guerrero, SL; Rufino Guerrero Cadenas; Rafael Calero Gil; Manuel Serrano Belenguer; Eduardo Serrano Belenguer; Cia. Proyectos, Promociones y Rehabilitaciones Gagil, SA; Armando Martínez Gil i Miguel Ángel Navarro Serrano, sobre reclamació de danys i perjuís, en virtut del recurs d'apel·lació interposat per Luis Ramón Valls Verdejo.
  
Decisió
  
Estimem en part el recurs d'apel·lació interposat contra la sentència dictada pel Jutjat de Primera Instància número 6 de València en les actuacions del juí de menor quantia 30/2000, i revoquem parcialment la dita resolució i declarem:
  
1r. Estimar en part la demanda inicial, i condemnar Rafael Calero Gil a retre comptes de les aportacions i/o despeses que s'hagen realitzat a càrrec de la societat en el període comprés entre el 26 de juny de 1992 i el 3 de juliol de 1995, de manera que es puga practicar la liquidació d'esta, i presentar la liquidació acreditativa de la realitat comptable en què es trobava la comunitat constructora de l'edifici del carrer d'Antonio Suárez, 27, així com l'abonament dels saldos deutors entre els comuners o entre estos i la societat que resulten de tal rendició, i que seran determinats en execució de sentència, com també absoldre de tal petició la resta de demandats, sense que les costes processals causades a estos s'imposen al demandant.
  
2n. Condemnar Rafael Calero Gil en concepte de danys i perjuís a pagar les costes causades al demandant pel plantejament de la demanda inicial que dóna origen al present procediment.
  
3r. Desestimar l'excepció de falta de legitimació passiva interposada pels demandats Manuel Serrano Belenguer i Eduardo Serrano Belenguer, i ratificar la desestimació de la demanda presentada contra estos per Luis Ramón Valls Verdejo. Cada part corre amb les seues costes i les comunes per meitat.
  
4t. No s'efectua pronunciament de les costes causades en esta alçada.
  
Notifiqueu esta resolució a les parts i, de conformitat amb el que s'establix en l'article 207.4 de la Llei d'Enjudiciament Civil, 1/2000, una vegada transcorreguts els terminis previstos, si fa al cas, per a recórrer sense haver-se impugnat, quedarà ferma, sense necessitat d'ulterior declaració. Es procedirà a retornar les actuacions originals, junt amb el certificacat literal de la present resolució i l'ofici oportú, al jutjat de la seua procedència.
  
Esta és la nostra sentència, de la qual s'unirà un certificat al rotlle, que pronunciem, manem i firmem.
  
I perquè el que s'ha acordat es complisca i valga de notificació als apel·lats, Armando Martínez Gil i Miguel Ángel Navarro Serrano, i es publique en el Diari Oficial de la Generalitat Valenciana, lliure i expedisc el present edicte.